देश की राजधानी दिल्ली के मशहूर लाल किले के परिसर में एक कुएं की सफाई के दौरान उससे विस्फोटक सामग्री और बड़ी मात्रा में कारतूस मिले हैं। घटना की सूचना पाते ही राष्ट्रीय सुरक्षा गार्ड (एनएसजी), सेना, दमकल विभाग और बम निरोधक दस्ते के अधिकारी और जवान मौके पर पहुंच गए हैं। इस सूचना से राजधानी दिल्ली में हड़कंप मच गया। दरअसल, पुरातत्व विभाग कुएं की सफाई कर रहा था, उसी दौरान राइफल के कारतूसों और विस्फोटक बरामद हुए। कारतूसों की भारी की संख्या को देखकर पुरातत्व विभाग और पुलिस के अधिकारी भी हक्का-बक्का रह गए।